6 Hilton Court Knysna | LekkeSlaap
Vanaf R595 per nag (plek vir 2)
6 Hilton Court is 'n absolute juweel. Dit is 'n luukse selfsorgwoonstel wat in die hartjie van die immergewilde Knysna geleë is. Die woonstel is op die grondvloer van Hilton Court en spog met moderne en stylvolle afwerkings. Die woonstel is net 3 blokke vanaf die gewilde Waterfront, Knysna-strandmeer en uitstekende kroeë en restaurante in die omgewing.
6 Hilton Court bied slaapplek vir 4 gaste en beskik oor 2 en suite-slaapkamers en 'n oopplan-kombuis, -eetarea en -leefarea.
Die hoofslaapkamer het 'n koningingrootte-bed en 'n en suite-badkamer met 'n bad, toilet en wasbak. Die tweede kamer het 2 enkelbeddens en 'n en suite-badkamer met 'n stort, toilet en wasbak. Gehaltelinne, -handdoeke en -beddegoed word voorsien.
Die kombuis is volledig toegerus met 'n mikrogolfoond, stoof, oond, yskas-vrieskas, ketel, broodrooster, eetgerei, breekware en kombuisware. Die helder, lugtige en gemaklike leefarea spog met 'n satelliet-TV met sekere DStv-kanale, en dubbelglasdeure bied toegang tot 'n balkon met 'n ingeboude braai.
Die kompleks het 'n elektriese hek en veilige kelderparkeerplek word gratis voorsien. Daar is 'n hysbak in die gebou wat jou na en van die kelderparkeerplek sal neem. 6 Hilton Court is ook stapafstand van die dorp met verskeie winkels, inkopiesentrums, restaurante en koffiewinkels.